paragraph_text: Kim Antonie Lode Clijsters Lynch (nizozemski izgovor: [kɪm ˈklɛistərs], Bilzen, Limburg, 8. lipnja 1983.) belgijska je umirovljena tenisačica, jedna od najuspješnijih tenisačica u Open eri. Tijekom svoje profesionalne karijere osvojila je ukupno 52 WTA turnira, 41 pojedinačno i 11 u parovima. Ima četiri Grand Slama u pojedinačnoj konkurenciji (Australian Open 2011. te US Open 2005., 2009. i 2010.), kao i dva u konkurenciji parova (Roland Garros i Wimbledon 2003., oba u paru s Ai Sugiyamom). Bila je na prvom mjestu WTA ljestvice u obje konkurencije. Tijekom godina razvila je veliko suparništvo s drugom velikom belgijskom tenisačicom, Justine Henin.<ref>Wimbledon 2010: Justine Henin and Kim Clijsters revive old rivalry